উত্তরপ্রদেশের সুলতানপুরের বিজেপি সংসদ হচ্ছে বরুন গান্ধী। সঞ্জয় গান্ধী ও মেনকা গান্ধীর একমাত্র পুত্র বিজেপির সাইডলাইনে। বিশেষ সূত্রে খবর পাওয়া গেছে যে, সভাপতি হওয়ার পরই বরুন গান্ধীকে দলে নেওয়ার ব্যাপারে সিদ্ধান্ত নেবেন রাহুল গান্ধী।দলে নাকি এখন কেউই বিশেষ গুরুত্ব দেন না বরুনকে। এমনটিই জানিয়েছেন সুলতানপুরের মুসলিম নেতা হাজি জামিলুদ্দীন। আর একটি সূত্রেও জানা গেছে, প্রধানমন্ত্রী নরেন্দ্র মোদী ছাড়া আর কেউই সেরকম গুরুত্ব দেন না। উত্তরপ্রদেশে বিজেপির একটা বড়ো অংশ বিধানসভা নির্বাচনের পর বরুণকে মুখ্যমন্ত্রীর পদে দেখতে চেয়েছিলেন।কিন্তু তাদের সে দাবি উপেক্ষা করে যোগী আদিত্যনাথকে মুখ্যমন্ত্রীর আসনে বসানো হয়।"২০১৯-এর লোকসভা নির্বাচনের আগেই বরুণকে নেওয়া হবে কংগ্রেস ওয়ার্কিং কমিটিতে", একথা দাবি করেছেন কংগ্রেস নেতা মনসুন আহমেদ। রাহুল এবং বরুণকে মিলিয়ে একটি বড়ো শক্তিতে পরিণত হবে কংগ্রেস। আর তা হলে প্রায় ৩৫ বছর পর আবার একত্রিত হবে নেহেরু-গান্ধী পরিবার।